***Podoskopija***– ova dijagnostička metoda koristi podoskop (aparat koji ima merni dio čvrstog stakla, koso položeno ogledalo i električ­nu lampu za rasvetu .

Analiza stopala se može vršiti oslanjanjem na jednu potom na drugu nogu, stajanjem na prstima i petama, uvrtanjem stopala pre­ma spolja i unutra. U okviru ove metode se pomoću uglomera može meriti i devi­jacija pete.



Podoskop

***Pedobarografija***

Pedobarografija nam omogućava određivanje oblika i funkcije stopala i dizajniranje ortopedskih uložaka uvođenjem novih raču­narskih tehnologija i programa za dvodimenzionalnu i trodimenzi­onalnu analizu funkcija stopala tokom stajanja ili hodanja.

Dijagnostička metoda se sastoji u tome da ispitanik bosim noga­ma u dinamici tj.hodu, prođe preko platforme u kojoj su smešteni softverski senzori, a koji registruju sva odstupanja od normalne fizi­ološke i funkcionalne uloge stopala. U okviru analize do­bivenog nalaza pedobarografije, moguće je utvrditi više parametara (odstupanja hoda od fiziološke linije hoda, distribucija opterećenja za pojedine delove stopala i neadekvatna opterećenja pojedinih delova stopala).

*Pedobarografija*

Nakon dijagnostičkih postupaka i dobijenih podataka na emed sistemu podaci se prenose u 3D grafički oblik, pri čemu se uz CAD/ CAM sistem dobija mogućnost trodimenzionalnog kreiranja orto­pedskog uloška i to individualno za svakog pacijenta.

EMED i CAD/CAM sistemi daju milimetarski tačan uvid u po­stojanje svih deformiteta stopala, neadekvatan, loš i agresivan oslo­nac stopala od podlogu u dinamici, i sve ostale situacije u domenu patološkog.

Konačni podaci o kreiranom or­topedskom ulošku, nakon provere lekara koji je i klinički pregledao pa­cijenta, upućuju se robotu .

Robot izrađuje ortopedski ulo­žak od tačno određene vrste mate­rijala, a koja je određena u skladu sa pregledom i rezultatima analize.

Prednost pedobarografije i ro­botske izrade individualnih orto­pedskih uložaka je i izbor materijala koji su različite tvrdoće koja se izra­žava u shorima. Najčešće se koriste materijali tvrdoće od 15 do 50 sho­ra. Izrada uložaka i odabir materija­la je i u zavisnosti od dijagnoze (di­jabetično stopalo, reumatska obolje­nja, starosti pacijenta, vrste sporta ukoliko je aktivni sportista).

Konačno izrađen individualni ortopedski uložak je po kvalitetu i preciznosti izrade neuporedivo bolji od rukom izrađenog.



*Robot za izradu individu­alnih ortopedskih uložaka*